赵文华 (明朝)

赵文华（），字元質，一字原實，號梅村、甬江，浙江慈溪人，明朝政治人物。嘉靖初年進士，官至工部尚書。

生平
嘉靖元年（1522年）壬午科浙江鄉試第四名舉人，嘉靖八年（1529年）中式己丑科会试第二百十一名，二甲八十八名進士，授官刑部主事，改兵部武庫司主事，官員考察，左遷東平州同知。趙文華中進士前，曾在國子監，得到時任祭酒的嚴嵩賞識。後嚴嵩權勢日重，與其結為父子，并安插其任通政司左參議。二十九年（1550年）四月升右通政，三十年二月轉左通政，七月升通政使，三十三年四月以京師外城完工，升工部右侍郎，仍掌通政司事，八月三年考满，蔭子趙慎思为國子生。《明史·卷三百零八》：趙文華，慈谿人。嘉靖八年進士。授刑部主事。以考察謫東平州同知。久之，累官至通政使。性傾狡，未第時在國學，嚴嵩為祭酒，才之。後仕於朝，而嵩日貴幸，遂相與結為父子。嵩念己過惡多，得私人在通政，劾疏至，可預為計，故以文華任之。文華欲自結於帝，進百華仙酒，詭曰：「臣師嵩服之而壽。」帝飲甘之，手敕問嵩。嵩驚曰；「文華安得為此！」乃宛轉奏曰：「臣生平不近藥餌，犬馬之壽誠不知何以然。」嵩恨文華不先白己，召至直所詈責之。文華跪泣，久不敢起。徐階、李本見之為解，乃令去。嵩休沐歸，九卿進謁，嵩猶怒文華，令從吏扶出之。文華大窘，厚賂嵩妻。嵩妻教文華伺嵩歸，匿於別室，酒酣，嵩妻為之解，文華即出拜，嵩乃待之如初。以建議築京師外城，加工部右侍郎。

嘉靖年间，倭寇作亂，嘉靖三十四年（1555年）二月，趙文華上疏備倭七事獻計，世宗遂派遣他至松江府祭告海神並察視江南賊情。此後，下欺將士，上進讒言，打击异己，大肆搜刮，总督张经等被冤殺，倭患日益嚴重，文華向朝廷謊報軍功，竟于嘉靖三十五年三月升工部尚書，加太子太保。本年五月兼都察院右副都御史，提督江南、浙江軍務，清剿倭寇。趙文華本不懂军事，依仗胡宗憲。宗憲剿滅徐海，俘獲陳東，趙文華以大捷上報，歸功於上玄，明世宗大喜，祭告郊廟社稷，三十五年十一月加文華爲少保，并廕一子錦衣衛正千戶。《明史·卷三百零八》：東南倭患棘，文華獻七事。首以祭海神為言，請遣官望祭於江陰、常熟。次訟有司掩骼輕徭。次增募水軍。次蘇、松、常、鎮民田，一夫過百畝者，重科其賦，且預徵官田稅三年。次募富人輸財力自效，事寧論功。次遣重臣督師。次招通番舊黨並海鹽徒，易以忠義之名，令偵伺賊情，因以為間。兵部尚書聶豹議行其五事，惟增田賦、遣重臣二事不行。帝怒，奪豹官，而用嵩言即遣文華祭告海神，因察賊情。當是時，總督尚書張經方征四方及狼士兵，議大舉，自以位文華上，心輕之。文華不悅。狼兵稍有斬獲功，文華厚犒之，使進剿，至漕涇戰敗，亡頭目十四人。文華恚，數趣經進兵。經慮文華輕淺泄師期，不以告。文華益怒，劾經養寇失機，疏方上，經大捷王江涇。文華攘其功，謂己與巡按胡宗憲督師所致，經竟論死。又劾浙江巡撫李天寵罪，薦宗憲代，天寵亦論死。帝益以文華為賢，命鑄督察軍務關防，即軍中賜之。文華自此出總督上，益恣行無忌。欲分蘇松巡撫曹邦輔滸墅關破賊功，不得，則以陶宅之敗，重劾邦輔。陶宅之戰，實文華、宗憲兵先潰也。兵科給事中夏栻得其情，劾文華欺誕。吏科給事中孫浚亦白邦輔冤狀。帝終信文華言，邦輔坐遣戍。文華既殺經、天寵，複先後論罷總督周琉、楊宜，至是又傾邦輔，勢益張。文武將吏爭輸貨其門，顛倒功罪，牽制兵機，紀律大乖，將吏人人解體，徵兵半天下，賊寇愈熾。文華又陳防守事宜，請籍閒田百萬畝給兵，為屯守計，而令裏居縉紳，分督郡邑兵事。為兵部所駁而寢。官軍既屢敗，文華知賊未易平，欲委責去。會川兵破賊周浦，俞大猷破賊海洋，文華遂言水陸成功，江南清晏，請還朝。帝悅，許之。比還，敗報踵至，帝疑其妄，數詰嵩，嵩曲為解，帝意終不釋。會吏部尚書李默發策試選人，中言「漢武征四夷，而海內虛耗。唐憲複淮、蔡，而晚業不終。」文華劾其謗訕，默坐死。帝以是謂文華忠，進工部尚書，且加太子太保。是時，嵩年老，慮一旦死，有後患，因薦文華文學，宜供奉青詞，直內閣。帝不許。而東南警遝至，部議再遣大臣督師，已命兵部侍郎沈良材矣，嵩令文華自請行，為帝言江南人矯首望文華。帝以為然，命兼右副都御史，總督江南、浙江諸軍事。時宗憲先以文華薦代楊宜為總督，及文華再出，宗憲欲藉文華以通於嵩，諂奉無不至。文華素不知兵，亦倚宗憲，兩人交甚歡。已而宗憲平徐海，俘陳東，文華以大捷聞，歸功上玄。帝大喜，祭告郊廟社稷，加文華少保，廕子錦衣千戶。召還朝，文華乃推功元輔嵩，辭升廕，帝優詔不允。

趙文華身居高官，逐漸驕橫，對中官及嚴嵩不若從前。世宗派使者賞賜，文華酒醉，跪拜不拘禮數，世宗不滿。西苑建造樓閣，工期延遲。一日，世宗登楼远眺，见西長安街有房屋壯觀，便問是誰家宅第，左右趁機進言，稱是趙文華私宅，且舉報他偷窃皇宫建材，世宗更怒。正逢三大殿火災，世宗欲修正陽門，催促甚急。趙文華倉促不能辦理，世宗準備將其撤職，詔諭嚴嵩，稱「文華似不如昔。」嵩猶尚不知世宗本意，還爲文華辯解，稱文華因南征得病，應增加侍郎一人專門監督大型工程。世宗同意。文華於是上疏稱病請假，嘉靖三十六年八月，世宗批示：「大工方興，司空是職。文華既有疾，可回籍休養。」舉朝聞訊相賀。《国榷》卷六十二《明史·卷三百零八》：文華既寵貴，志日驕，事中貴及世蕃，漸不如初，諸人憾之。帝嘗遣使賜文華，值其醉，拜跪不如禮，帝聞惡其不敬。又嘗進方士藥，帝服之盡，使小璫再索之，不應。西苑造新閣，不以時告成。帝一日登高，見西長安街有高甍，問誰宅。左右曰：「趙尚書新宅也。」旁一人曰：「工部大木，半為文華作宅，何暇營新閣。」帝益慍。會三殿災，帝欲建正陽門樓，責成甚亟，文華猝不能辦。帝積怒，且聞其連歲視師黷貨要功狀，思逐之，乃諭嵩曰：「門樓庀材遲，文華似不如昔。」嵩猶未知帝意，力為掩覆，且言：「文華觸熱南征，因致疾，宜增侍郎一人專督大工。」帝從之。文華因上章稱疾，請賜假靜攝旬月。帝手批曰：「大工方興，司空是職。文華既有疾，可回籍休養。」制下，舉朝相賀。

文華雖然去職，世宗意猶未盡，且言官無人上疏彈劾，世宗無處洩憤。恰逢其蔭子錦衣千戶趙懌思，於齋祀停進封章之日請假送父，說是送父啟程，無非望世宗再行留他。世宗大怒，借此斥文華意存嘗試，目無君上，黜為民，其子顧家忘國，遣戍邊衛。且遷怒禮科，將都給事中謝江以下六人廷杖削籍。文華此時已病重，史載其“及遭譴臥舟中，意邑邑不自聊，一夕手捫其腹，腹裂，臟腑出，遂死。”《明史·卷三百零八》：帝雖逐文華猶以為未盡其罪，而言官無攻者，帝怒無所泄。會其子錦衣千戶懌思以齋祀停封章日請假送父，帝大怒，黜文華為民，戍其子邊衛。以禮科失糾劾，令對狀。於是都給事中謝江以下六人，並廷杖削籍。文華故病蠱，及遭譴臥舟中，意邑邑不自聊，一夕手捫其腹，腹裂，臟腑出，遂死。

此後，給事中羅嘉賓等查核軍餉，發現文華貪污以十萬四千計。朝廷降詔罰沒其家資，但直到萬曆十一年（1583年），尚未還清半數。明神宗便將其子慎思遣戍煙瘴之地《明史·卷三百零八》：後給事中羅嘉賓等核軍餉，文華所侵盜以十萬四千計。有詔征諸其家，至萬曆十一年征猶未及半，有司援恩詔祈免。神宗不許，戍其子慎思於煙瘴地。，清廷列趙文華入《明史·奸臣傳》。

著作
趙文華有文才，著作收入《文華全集》。嘉靖二十六年（1547年）曾應邀纂《嘉興府圖記》。另有《世敬堂集》，《衹役紀略》等。

佚事
《萬曆野獲編》載，趙文華任郎中時，因侵佔廟產被和尚痛毆。當地士人做順口溜諷刺道：「書中自有黃金屋，趙主事被和尚打得哭。」《萬曆野獲編·卷二十六》：嘉興謔語 嘉靖間，吾郡城縉紳有遭大禍，及窮窘挫辱者，里中士人為口號誚之，反古語以示意曰：「書中自有千鍾粟，湯通判家中啜薄粥。」湯以明經罷官歸，而酷貧也。「書中自有黃金屋，趙主事被和尚打得哭。」趙甬江少保時尚為郎，以占寺基，為髡輩所毆也。「書中有女顏如玉，陳進士被徐秀刖了足。」陳第後請假歸，淫於徐婦，潛與謀殺其夫，為所覺見戕，其時先斷一脛也。「書中車馬多如簇，錢舉人獨身走躑躅。」錢居貧不克具輿馬，又蹇步不良於行也，此先大父為予言，其名則不盡紀矣。

家族 
曾祖趙增。祖父趙廣宗。父趙孟。母陳氏。具庆下。兄趙宋、趙文光。

註釋

参考文獻

（清）張廷玉等，《明史》，中華書局點校本
鄭樑生：〈明嘉靖間靖倭督撫之更迭與趙文華之督察軍情（1547-1556） 〉。

外部連結
趙文華  寧波檔案網

Category:明朝刑部主事
Category:明朝兵部武库司主事
Category:明朝通政使司參議
Category:明朝右通政
Category:明朝工部右侍郎
Category:明朝工部尚書
Category:明朝少保
Category:明朝通政使
Category:明朝東平州同知
Category:明朝太子太保
Category:明朝自殺人物
Category:慈谿縣人
W